Moni on sanonut minulle: -
"En minä ketään palvo. Minä en liitä siihen mitään hengellistä.
Se on vain kivaa voimistelua."
Niinkö? Jos se on vain voimistelua, se ei ehkä olekaan joogaa?
"Kyllä se on joogaa, mutta se on osittain pelkkää voimistelua."
Mutta 'jooga'-sana tarkoittaa yhdistymistä.
Se tarkoittaa, että yhdistyy jonkin näkymättömän voiman kanssa, -
joka on läsnä. Sitä 'jooga' tarkoittaa.
Voit ajatella miten haluat, mutta sillä ei ole henkimaailmassa merkitystä.
Yhtä vähän kuin voin päättää, että sydämeni lyö puolen tunnin kuluttua, -
yhtä vähän voi ihminen päättää, -
ettei henkimaailma mene häneen, ohjaa häntä ja vaikuta hänessä.
KUN VALO ON PIMEYTTÄ
OSA 4: JOOGA JA MEDITAATIO
Mindfulnessin sivuvaikutukset herätyskello Ruotsille
Professori: 20.000 haki apua mindfulnessin seurauksiin
Pappi avasi henkisen keskuksen ovet Tukholmassa
Joogaa kirkossa, pappi mukana...
Hälystä huolimatta mindfulnessia käytetään Ruotsin sairaaloissa
Hidastamisen, pysähtymisen ja pohdiskelun tarve -
ovat lisänneet mindfulnessin, joogan ja mietiskelyn suosiota.
Jopa pienessä suomenruotsalaisessa kotikaupungissani -
työväenopisto tarjoaa noin 30 meditaatio- ja joogakurssia.
New Agen eri muodoista tämä oli se, josta tiesin eniten ja samalla vähiten.
Monet ystäväni harrastavat joogaa, mutta vain voimisteluna.
Hiljattain eräs kertoi Instagramissa -
saaneensa meditoinnista lievitystä vatsavaivoihin.
Kuten tiedetään, näiden menetelmien juuret ovat idän henkisyydessä.
Meidän on kuitenkin kysyttävä:
Voiko liikkeet ja menetelmät erottaa niiden henkisestä alkuperästä?
Jooga on yksi hindulaisen mietiskelyn muoto.
Kaikissa Aasian uskonnoissa pyritään eliminoimaan inhimilliset tunteet.
Rakkaus, ilo, suru, viha... Ne kaikki pitää saada pois.
Pitää tulla tyhjyys.
Ihmisen tulee yhdistyä kosmoksen näkymättömään energiaan.
Elämä pitää tappaa, jotta voi "elää kuolemaa".
Tätä henkistä taustaa ei kerrota täällä Ruotsissa joogakurssille tulevalle.
Hindulaiset itse sanovat, ettei ole joogaa ilman hindulaisuutta -
eikä hindulaisuutta ilman joogaa.
Jooga ei siis ole voimistelua tai tapa pitää kroppansa kunnossa, -
niin kuin sitä usein markkinoidaan.
Gertrud avaa kirjassaan Ni ska bli som Gud joogan edustajien ajattelua:
"Meidän on tärkeä oivaltaa sisäinen jumaluutemme ja kehittää sitä, -
ja sen voimme tehdä joogan avulla."
Sana 'jooga' tarkoittaa 'yhdistää'. Sanan merkitys on täysin henkinen:
Yhdistyä universumin näkymättömän voiman Brahman kanssa -
ja sitten monen jälleensyntymän jälkeen saavuttaa nirvana.
Joogassa käytettävät mantrat ovat usein hindujumalien nimiä.
Sana 'mantra' on yhdyssana, joka koostuu kahdesta osasta:
man = mieli + tra = vapautus, eli mielen vapautus.
Tällaisen mietiskelyn tavoitteena on tyhjentää mieli niin täydellisesti, -
että on helpompi avautua taustalla olevalle hengelliselle todellisuudelle.
Tiesin, että Jumala on olemassa.
Kävin nelivuotiaasta asti pyhäkoulua ja kuulin siellä Jeesuksesta.
En kuullut kaikkea siitä, miksi Hänet ristiinnaulittiin.
Tiesin, että Jumala on siellä jossain ja minun piti etsiä Häntä -
löytääkseni Hänet.
Niinpä aloitin transsendentaalisen mietiskelyn eli TM:n -
1970-luvulla. Olin silloin 21―22-vuotias.
Harrastin sitä parin ystävän kanssa parin vuoden ajan.
Koimme siinä mielestämme jonkinlaista harmoniaa, -
kun istuimme hiljaa toistelemassa mantraa.
Mantran oli lähettänyt salaa guru, -
jonka nimi taisi olla Maharaji.
Parin vuoden päästä kyllästyimme ja halusimme päästä pidemmälle.
Siitä alkoivat edistyneemmät jutut.
Olin oikeastaan kristitty noin 14―15-vuotiaaksi asti.
Sitten aloin miettiä, mistä tiedän, että tämä on totta.
Onko minulla käynyt tuuri, niin että olen syntynyt totuuteen?
Jos olisin syntynyt Intiassa, olisinko kristitty?
Onko se vain syntymämaasta kiinni?
En oikein uskonut tällaiseen jättipottiin.
Suuri kysymykseni kuului: Kuka Sinä olet, Jumala?
Oletko Sinä Jeesus, vai kuka Sinä olet?
Olin täysin avoin. Ehkä minä itse olin jumala? Sitä en sentään uskonut.
Kukaties maailmanuskonnotkaan eivät ole oikeassa? Olin täysin avoin.
Etsin yksinkertaisuutta, mutta ennen muuta etsin totuutta.
Tärkeää ei ollut, että se tuntui hyvältä.
Tärkeintä oli: Mikä on totuus?
"Jeesus sanoi hänelle: 'Minä olen tie ja totuus ja elämä; -
ei kukaan tule Isän tykö muutoin kuin minun kauttani.'" Joh. 14:6
Alaselässä uskotaan olevan kundaliini-nimistä energiaa.
Se on rullalla kuin käärme selän alaosassa.
Tämä käärme herätetään mumisemalla mantraa -
ja tekemällä tiettyjä liikkeitä.
Silloin käärme herää ja nousee ylöspäin ihmisen eri chakrojen kautta.
Mieluiten käärme saisi nousta ylös päähän asti ja pään päälle.
Sitä kutsutaan kundaliinin nousuksi.
Jos kundaliinin saa nousemaan, -
alkoi se sitten jostain alempaa tai käärmeen oli jo saanut ylemmäksi, -
silloin ihminen on kuin tyrmätty eikä pysty enää toimimaan normaalisti.
Hänet valtaavat niin kummalliset tuntemukset ja kokemukset, -
ettei hän enää selviydy arkielämästä.
Jos kundaliini nousee päähän asti, -
vain Jeesus pystyy vapauttamaan ihmisen siitä.
TM-meditaation jälkeen pääsimme Kööpenhaminassa ryhmään.
Ryhmän guru oli 16-vuotias intialainen poika.
Häntä pidettiin erittäin korkeana olentona.
Häntä pidettiin tavallaan ihmiseksi tulleena jumalana.
Hän oli inkarnoitunut, jokseenkin jumalan veroinen, -
ellei suorastaan jumala.
Ostimme kuukausilipun ja matkustimme kolme kertaa viikossa -
kantosiipialuksella Malmöstä Kööpenhaminaan satsang-kurssille.
Siellä oppi paljon kehon asennoista, joita nykyisin kutsutaan joogaksi.
Meille opetettiin, että eri asennot merkitsivät eri asioita -
ja auttoivat kurinalaisuuteen, jonka avulla pystyi vaientamaan mielensä.
Niin pystyisi edistymään mietiskelyssä.
Meille ei annettu sitä varten mitään mantraa.
Meidän piti kontrolloida hengitystä, asentoa ja ajatuksia -
ja siten pyrkiä näkemään maailmankaikkeuden valo.
Kun alkoi nähdä valoa ja kuuli äänen, oli jo aika lähellä jumalaa.
Tätä harjoitimme pitkään, kunnes koitti "vihkimyksemme" aika.
Sain sysäyksen siitä, -
että olin yläkoulussa vähän arka, niin kuin moni siinä iässä on.
Pelkäsin kuollakseni puhumista luokan edessä.
Pelkäsin hirveästi. Kerroin kauhustani äidille.
Niinpä äiti vei minut transsendentaaliseen mietiskelyyn, -
jota hänen työtoverinsa oli kehunut.
Aloin harrastaa sitä, samoin äitini.
Äiti koki, että hänelle alkoi ilmestyä kuolleita sukulaisia ja vastaavaa, -
eikä hän uskaltanut jatkaa sitä.
Niinpä äiti lopetti, mutta minä jatkoin.
Minulla ei ollut mitään epämiellyttäviä kokemuksia.
Lakkasin käyttämästä alkuperäistä mantraa ja otin uuden mantran.
Jatkoin rukoilemista sen avulla.
Olen rukoillut myös buddhalaisittain tuijottaen pistettä seinällä.
Se oli portti uushenkisyyteen,-
sillä sen jälkeen aloin kokeilla muitakin juttuja.
Olin hyvin utelias tietämään, mitä "vihkimys" tarkoitti.
Se tarkoitti, että Intiasta tulisi Mahatmoja -
vihkimään meidät.
He saisivat meidät rentoutumaan ja vapautumaan täydellisesti.
Kehomme pääsee tasapainoon ja yhdistymme universumin jumaluuteen.
Mahatmojen piti tulla tasan yhdeksältä. Meitä oli 40―50 ihmistä odottamassa.
En ymmärtänyt sitä, mutta Herra varjeli minua tuossa hetkessä.
Yksi Mahatmoista osoitti minua ja sanoi: "Not you. Et sinä"
Niin korkea-arvoisen henkilön sanaa ei voinut kyseenalaistaa.
Lohduttauduin sillä, että kahden viikon kuluttua oli uusi mahdollisuus.
Silloin toistui täsmälleen sama kuvio ja sama kylmyys. Olin yksin.
Seisoin 40 muun joukossa, ja sama toistui: "Not you. Et sinä."
Silloin olin tosi surullinen ja palasin itkien kantosiipialukselle.
En tajunnut, että Herra varjeli minua keskeyttämällä tämän.
Tuohon aikaan ei tunnettu kundaliini-käsitettä.
Puhuttiin esoteerisista salaisuuksista.
Tiesimme, että vihkimyksessä tapahtuvista asioista -
ei saanut kertoa eikä puhua.
Se tietysti vain lisäsi uteliaisuutta.
Jälkeenpäin ymmärsin, että kyse oli kundaliinista.
Ihminen joutui demonin riivaamaksi, -
käytyään läpi vihkimysrituaalin.
Lillebil kertoi, että menetelmät olivat alussa salaisia.
Niiden merkitys selvisi vain vihityille.
Nyt kun jooga valtaa liikuntasalit ja mindfulness on tuotu kouluihin, -
on kysyttävä, tiedämmekö me niiden todellisen merkityksen.
Vai olemmeko yhä salaisuuksiin vihkiytymättömiä?
Menetelmä nousee Buddhan 8 askeleen tien 7. askeleesta -
sekä Vipassana-meditaation eri askeleista.
Päämäärä on tuttu: löytää oma jumaluutensa.
Mindfulnesscenter.se-sivuston mukaan oppilaiden keskittymiskyky paranee, -
samoin koulun aiheuttaman stressin, kiireen ja paineen sieto.
SVT raportoi tammikuussa 2022 länsiruotsalaisesta koulusta, -
jossa saatiin uskomattomia tuloksia, -
kun päiväohjelmaan otettiin 10 minuutin mindfulness-hetki.
Gertrud tekee vastakysymyksen kirjassaan Buddha eller Kristus:
"Mindfulness-harjoituksilla ja meditaatiolla pyritään hoitamaan -
oireita, rauhattomuutta, ahdistusta ja stressiä.
Mutta mitä tehdään oireiden syille?
Buddhalaisuus ei tunne kaikkivaltiasta Jumalaa ja Luojaa, -
eikä mindfulness-kirjallisuus kerro, -
että olemme Jumalan luomia ja vastuussa Hänelle elämästämme.
Sen sijaan korostetaan oikeiden tekniikoiden löytämistä.
Tekniikoita tulee harjoittaa jatkuvasti päästäkseen hetkeksi eroon -
ongelmista ja ahdistuksesta. Ei pidä ajatella taaksepäin eikä eteenpäin."
"Heretkää ja tietäkää, että minä olen Jumala, -
korkea kansojen keskellä, korkea maan päällä." Ps. 46:11
Dagen-lehti lainasi maaliskuussa 2022 tukholmalaista Mitti-lehteä.
Mitti-lehden haastatteleman kirkkoherran mukaan -
jooga on niitä varten, "jotka haluavat keskittyä itseensä ja löytää itsensä.
- Jokaisessa ihmisessä on ruumis, sielu ja henki, -
joten se ei ole ristiriidassa kristillisen ajattelun kanssa."
On huolestuttavaa ja ikävää kuulla, -
että pappi sanoo ja argumentoi noin.
Jos hän ottaisi selvää, mitä joogaa vuosia harjoittaneet sanovat...
Sen lähdehän on esimerkiksi kaukana hindulaisuudessa.
Hindulaiset sanovat itse, -
ettei joogaa voi erottaa idän uskonnoista, se on osa niitä.
Väite, että koko ihminen otetaan huomioon, -
on vain klassinen tapa sekoittaa okkultismia kristinuskoon.
"Me huolehdimme koko ihmisestä, joka on ruumis, sielu ja henki."
Ongelmana on erilainen käsitys siitä, mitä ruumis, sielu ja henki ovat.
Se käsitys juontaa joogan hindulaisista ja muista juurista.
Raamattu sanoo selvästi, -
että ihmisen ruumis, sielu ja henki ovat kokonaisuus.
Ihminen ei ole henki, joka asuu ruumiissa ja jolla on sielu, -
vaan ihminen on kokonaisuus.
Jeesuksen sovitustyö Golgatan ristillä koskee koko ihmistä.
Hindulaistaustaisessa joogassa on aivan erilainen käsitys -
ruumiista, sielusta ja hengestä ja ihmisen jumalasuhteesta.
Väite että hoidetaan samaa ongelmaa -
ei siis vielä tarkoita, että ratkaisut olisivat identtiset.
Jooga ei ole niin viatonta kuin miltä se kuulostaa.
Jos haluaa treenata kroppaansa, suosittelen liikuntaa ja hikijumppaa.
Liikuntaan ei normaalisti sisälly mitään henkisyyttä.
Juuri tämä henkinen vaikutus voi ajan mittaan tehdä paljon vahinkoa.
Eräs tanskalainen professori sanoi joogan harrastajista, -
että he saivat kotiin viemisinä enemmän kuin mistä maksoivat:
tämän henkisyyden.
Kundaliinin voi saada nousemaan meditoimalla tai kamppailulajeilla, -
eri kamppailulajeilla tai pehmeillä lajeilla kuten qiqong tai tai chi.
Kundaliini voi nousta näistäkin, -
koska kaikissa näissä menetelmissä tavoitellaan yhteyttä -
kosmoksen näkymättömään energiaan, ja se todellakin toimii.
"Voi niitä, jotka sanovat pahan hyväksi ja hyvän pahaksi,
jotka tekevät pimeyden valkeudeksi ja valkeuden pimeydeksi,
jotka tekevät karvaan makeaksi ja makean karvaaksi!"
Katarina Plankin Karlstadin yliopistolla tekemän tutkimuksen mukaan -
tarjoaa 8/10 Tukholman hiippakunnan seurakunnista säännöllisesti -
kaikkea joogasta zenbuddhalaiseen syvämietiskelyyn ja qigongiin.
Världen idag -sivuston mukaan -
piispa Andreas Holmberg ei näe syytä poistaa itämaisia käytäntöjä kirkosta.
Eikö se voi johtaa sekauskontoon? Holmberg vastaa:
"Se riski on aina kun kristityt löytävät uusia tapoja kertoa Jeesuksesta.
Yksilökeskeisenä aikanamme suurin riski hengellisyyden harjoituksessa -
oli se sitten joogaa, kielilläpuhumista tai muuta rukousta -
on jäädä tuijottamaan omaa napaansa.
Kristityn hengellisyys ei koskaan pysähdy minuun -
vaan suuntautuu ulospäin lähimmäiseen ja maailmaan."
Toisessa lehden artikkelissa lainataan Rajiv Mahotraa.
Tämä hindulainen joogi ja tutkija on samaa mieltä kuin kristityt, -
joiden mielestä jooga ei sovi kristillisiin yhteyksiin.
Hän yhtyy päätelmään, että joogassa keho on "väline tiedostaa jumaluus" -
ja että se on ristiriidassa kristillisen opetuksen kanssa.
USA:ssa ryhmä nimeltä Hindu American Foundation -
aloitti jokunen vuosi sitten kampanjan joogan "takaisin valtaamiseksi", -
koska länsi yrittää maallistaa sen.
On ainakin kaksi tärkeää käsitettä: avoimuus ja selkeys.
Meistä ei saa tulla niin avoimia lähimmäisiä kohtaan, -
että siedämme ja hyväksymme kaiken, katto korkealla ja ilman lattiaa.
Ei myöskään kovaa ja tuomitsevaa selkeyttä, joka karkottaa ihmiset pois.
Tarvitsemme tasapainoa kohdata ihminen kaikkine kysymyksineen.
Uushenkisyydelle ominaista on juuri etsintä.
Joskus jopa niin, että ihminen ei haluakaan löytää vaan jatkaa etsintää.
On muodikkaampaa sanoa olevansa etsijä kuin kertoa löytäneensä jotain.
Avoimuutta ihmistä ja hänen kysymyksiään ja ajatuksiaan kohtaan.
Useimmiten on kyse ihmisen hädästä.
Ihminen etsii elämäänsä mielekkyyttä.
Turvallisuutta. Rauhaa. Rakkautta.
Siis avoimuus, mutta myös selkeys siitä mitä kristinusko opettaa.
Ei ole muuta nimeä, jossa voimme pelastua, kuin Jeesus Kristus.
Jotta voisimme kohdata lähimmäisen, -
pitää ensin rakentaa luottamus.
Ensin pitää olla ystävyyssuhde.
Sitten kun on avoimuutta, voimme kertoa vastauksen ja sanomamme.
Jos kerromme sanoman ilman ystävyyssuhdetta, -
silloin "lyömme ihmisiä Raamatulla päähän" -
ja ihmiset vetäytyvät pois, koska he kavahtavat kaikkia auktoriteetteja.
"Älä tule tänne sanomaan mitään."
Mutta kun on rakennettu suhde, tilanne on aivan toinen.
Ainakin se on yksi johtotähti, kun seurakunta pyrkii kohtaamaan ihmisiä.
Ole avoin lähimmäistä kohtaan ja selkeä evankeliumia kertoessasi.
Koko joogakeskustelun ongelma on nähdäkseni ihmisen halu päättää itse -
ja haluttomuutemme myöntää ja muistaa se.
Kukaan ei saa sanoa meille, mikä on oikein ja väärin.
Jos haluaa nähdä joogan pelkkänä kuntoilumuotona, -
älköön kukaan muuta väittäkö.
Tässäkin toimii hyvin New Agen ajatus, että auktoriteetit ovat mennyttä aikaa.
Entä ne, jotka ovat tosissaan omistautuneet -
joogalle, meditoinnille jne.? Antoiko se toivottua tulosta?
Sitä kuvitteli saavansa rakkautta.
Harrastuksessa tutustui myös moniin kivoihin ihmisiin.
Tuntui, että oma tietoisuus kasvoi.
Tuntui, että ymmärsi paljon enemmän elämästä, -
maailmasta ja maailmankaikkeudesta.
Tiedosti, että on olemassa näkymättömiä voimia, ja palvoi niitä.
Esimerkiksi joogatunti aloitetaan tietyillä liikkeillä, -
joilla tehdään aurinkotervehdys.
Aurinkotervehdyksiä voidaan tehdä erityyppisillä liikkeillä.
Joogaa mainostetaan meillä ei-uskonnollisena, ei-hengellisenä.
Se on tosi merkillistä.
Joogassa nimenomaan otetaan yhteys näkymättömään maailmaan.
Koin, ettei etsintäni johtanut minkäänlaiseen löytöön.
Kysymykseni kuului koko ajan: Mikä on totuus? Kuka on Jumala?
Etsintäni takia opiskelu ja kaikki muu jäi kakkossijalle.
Oikeastaan siitä asti kun teini-ikäisenä hylkäsin Jeesuksen, -
etsin Häntä, kunnes löysin Hänet uudelleen ― tai Hän löysi minut.
Silloin olin kolmekymppinen. Niin se meni.
Vaikka koin aika sensaatiomaisiakin juttuja, -
eksotiikkaa ja sen sellaista, -
se ei tyydyttänyt kaipaustani eikä alkuunkaan totuusvaatimustani.
Ei löytänyt kerrassaan mitään.
Luulen, että jooga, qigong, akupunktio ja muut vastaavat -
edustavat yksinkertaisesti väärää hengellisyyttä. Niin se on.
Niitä yritetään selittää vain voimisteluksi tai vain fyysiseksi, -
mutta siihen en usko.
Intialaiset iloitsevat suuresti siitä, -
että täällä harrastetaan niin paljon joogaa.
Jos kysyn intialaiselta, onko jooga pelkkää voimistelua, hän nauraa.
"Jooga on meidän uskontoamme."
Meidän yhteiskunnassamme se tieto pimitetään nykyisin.
Hengelliset asiat vaietaan kuoliaiksi.
Paholaista ei ole olemassa, henkiä ei ole olemassa.
Sanoisin, että ihmisiä huijataan mukaan siihen. Se on hirvittävää.
Varsinkin se, että jo lapsille opetetaan joogaa ja vastaavaa kouluissa -
heidän rauhoittamisekseen. Sillä heitä houkutellaan hindulaisuuteen.
Ongelmana on, ettei ihminen tiedosta, mitä tapahtuu, kun lähtee mukaan.
Se on kuin joutuisi linkoon.
Sitä vain kuvittelee kehittyvänsä ja laajentavansa tietoisuuttaan.
Alkaa tuntua, että osaa melkein lukea toisen ihmisen ajatuksiakin, -
ennen kuin tämä on sanonut mitään.
Tuntuu, kuin jotenkin oudosti pystyisi kontrolloimaan itseään ja maailmaa.
Sitä aivan kuin sokeutuu mielessään eikä halua tunnustaa, -
että onkin itse asiassa syöksymässä rinnettä alas -
suoraan pimeyteen.
"Minä [Herra] opetan sinua ja osoitan sinulle tien, jota sinun tulee vaeltaa;
minä neuvon sinua, minun silmäni sinua vartioitsee." Ps. 32:8
On upeaa saada sanoa vaikkapa New Agen harjoittajalle:
Kuule, me emme usko persoonattomaan energiakosmokseen.
Uskomme elävään Jumalaan, joka tuli ihmiseksi ja tuntee ihmisen osan.
Hän ymmärtää sinun ja minun ongelmat ja olosuhteet.
Me rukoilemme elävää Persoonaa.
Jos aikoo meditoida aasialaisittain, pitää tyhjentää mielensä.
Kristillinen meditaatio sen sijaan on -
Jumalan sanan tutkistelua ja mietiskelyä, -
elävälle Persoonalle puhumista.
Se on yhteyttä elävään Jumalaan, joka rakastaa ja ymmärtää sinua. Mikä ero!
Joskus kun keskustelen entisten New Agen harjoittajien kanssa, -
he puhuvat edelleen energioista. Energiat sitä, energiat tätä...
Sanon heille: Älkää enää sanoko tuota energia-sanaa!
Heillehän energia on yhtä kuin jumala.
Me emme usko persoonattomaan energiaan, vaan elävään Jumalaan,-
joka rakastaa meitä. Kun meditoimme kristillisessä merkityksessä, -
me tutkistelemme Jumalan sanaa. Vältän värittynyttä meditointi-sanaa.
Mietiskelemme Jumalan sanaa, annamme sen painua sisimpäämme -
ja puhumme elävälle Jumalalle. Siinä on ero.
Yksi vaikeimpia Herramme antamista haasteista on kehottaa toisiamme, -
huomauttaa, jos joku on väärillä urilla.
"Tuo tie vie sinut pois Jumalan luota."
Kehotus nimittäin helposti epäonnistuu ja henkilö vetäytyy yhä kauemmaksi.
Jooga ei kuitenkaan kuulu kirkkoon, -
eikä sen alkuperää ja tarkoitusperiä voi kiistää.
Seurakuntana meidän on mietittävä, -
miten me voimme elämällämme viestiä Jumalan rakkautta ja rauhaa?
Voit tukea tämän ohjelman tekemistä:
SOITA: 0600 10070 (10,01 e + pvm) TILILLE: FI40 1112 3000 3427 89
VIITE: 8507 VASTAANOTTAJA: RISTIN TUKI RY
Suomennos: Aune Björkström